เรื่องร้องเรียน: ปัญหามลพิษทางเสียงจากร้านฟ้าใสคาราโอเกะ เนื่องจากโทรไปร้องเรียนหน่วยการต่างๆที่เปิดให้ร้องเรียน แม้กระทั่ง สน.ท้องที่ก็ทำมาแล้ว ร้านนี้อยู่บริเวณสามแยกจ่าเฉย ช่วงถนนเลียบคลองสองตัดกับถนนหทัยราษฎร์ อยู่ในพื้นที่ของเขตคลองสามวา ร้านนี้จะติดกับร้านขายมอเตอร์ไซด์ค่ะ ปัญหานี้เกิดมาก่อนที่จะมีการระบาดของโควิดหลายปีจนกระทั่งปัจจุบัน ร้านนี้ยังเปิดตามปกติ ยกเว้นช่วงโควิดที่ปิดบริการค่ะ ปัญหาที่เจอมีดังนี้ค่ะ 1. เปิดเพลงเสียงดังมาก ดังเข้ามาในบ้านและบางครั้งก็เป็นเสียงคนร้องคาราโอเกะค่ะ หนวกหูมาก 2. เปิดบริการเกินกำหนดเวลาทุกคืนค่ะ ส่วนใหญ่จะเงียบลงตอนตี 3  ของทุกคืน ทำให้ต้องทนฟังเสียงดังๆ เป็นเวลานาน 3. ไม่สามารถใช้ชีวิตอย่างมีความสุขภายในบ้านของเราได้ ไม่สามารถนอนและพักผ่อนได้เพียงพอ นอนตี 2 ตี 3 แทบทุกคืนเนื่องจากเสียงเพลงจากร้านนี้แล้วเราต้องตื่นเช้าไปทำงาน สุขภาพทรุดโทรม เนื่องจากนอนน้อยค่ะ *** พยายามใส่หูฟังเพื่อลดเสียงรบกวนแล้วนะคะ แต่ต้องถอดเวลานอนค่ะ ซึ่งเวลานอนแต่ร้านยังคงเสียงดังอยู่ทำให้นอนไม่ได้ และเสียสุขภาพจิตค่ะ  ฝากถึงหน่วยงานที่เกี่ยวข้องด้วยค่ะ🙏 - มีการใช้เสียงดัง เปิดเป็นร้านคาราโอเกะ แต่ไม่ทำเป็นห้องซับเสียง เพื่อป้องกันเสียงรบกวนออกไปด้านนอกคะ  - ใช้เสียงดังเกินขนาดแบบนี้ผิดกฎหมายหรือไม่คะ - ทำไมร้านนี้ถึงสามารถเปิดเกินตามกำหนดเวลาคะ ปิดตอนตี 3 เป็นอย่างน้อย มากสุดที่เจอคือปิดตอนเช้ามืดค่ะ ไม่ผิดกฎหมายหรือคะ หรือมีอะไรยังไง ทำไมยังสามารถอยู่ได้จนทุกวันนี้ - ร้องเรียนไปหน่วยการที่เปิดรับเรื่องแล้วหลายครั้ง ในหลายๆปีที่ผ่านมา แต่ก็ไม่ได้รับการแก้ไขใดๆทั้งสิ้น  แม้กระทั่งโทรหา สน.ท้องที่ เพื่อสอบถามถึงปัญหาที่เกิดขึ้นก็ไม่มีอะไรดีขึ้น ยังคงดังสนั่นเหมือนเดิมทุกคืนไม่มีวันหยุด ไม่มีพักค่ะ 👉 มีคลิปที่เคยถ่ายเก็บไว้นิดหน่อยค่ะ เวลาประมาณตี 1 ตี 2 ค่ะ ลองพิจารณาดูค่ะ   ขอบคุณที่อ่านจนจบค่ะ 🙏
การดำเนินการของเจ้าหน้าที่: ออกแบบตรวจแนะนำ ให้ขอรับใบอนุญาต และหามาตรการแก้ไขเหตุเดือดร้อนรำคาญ
ความเห็นของผู้แจ้ง: เป็นกำลังใจให้เจ้าหน้าที่ทุกคนค่ะ ขอบคุณมากค่ะ
พื้นที่: แขวงบางชัน เขตคลองสามวา กรุงเทพมหานคร